ผมมีอาการไข้สูง ปวดหัว หนาวสั้นไอไม่มาก เจ็บคอเวียนหัว ปวดกล้ามเนื้อ ประมาน4วันหลังเสี่ยงติดเชื้อ Hiv 3 สัปดาห์ จากนั้นไข้ลดแต่ตัวร้อนเล็กน้อยอ่อนเพลีย คลื่นไส้ มือรู้สึกด้านๆชาๆ ผิวหนังโดนอะไรขูดก็จะรู้สึกเจ็บมากเป็นมาประมาณ10วันระหว่างนี้ได้ไปตรวจ anti-Hiv ที่โรงพยาบาลประจำอำเภอผลเลือดเป็น negative มีโอกาศติดเชื้อ Hiv ไหมครับ
สวัสดีค่ะ หากเป็นตรวจหาการติดเชื้อ HIV ด้วยน้ำยา third generation ซึ่งเป็นการตรวจหาแอนติบอดี้ต่อเชื้อเพียงอย่างเดียว (Anti-HIV1/2) จะเริ่มตรวจพบได้ที่ 21 วันหรือ 3 สัปดาห์ แต่จะตรวจได้เกือบ 100% ที่ 12 สัปดาห์แต่หากตรวจด้วยวิธี fourth generationจะเป็นการตรวจหาทั้งแอนติบอดี้ต่อเชื้อ และตรวจหาแอนติเจนของเชื้อ (p24 antigen) ดังนั้นจึงมีความไวในการตรวจหากเชื้อได้เร็วกว่า ซึ่งจะเริ่มตรวจเจอเชื้อได้ตั้งแต่ 2 สัปดาห์หลังจากรับเชื้อมา และตรวจเจอได้เกือบ 100% ที่ 1 เดือนดังนั้น หากได้ตรวจหาเชื้อ HIV ที่ประมาณ1 เดือน 4 วัน หลังจากที่ไปมีความเสี่ยงมา แล้วผลเป็น negative ก็ยังถือว่าไม่แน่นอน 100% โดยเฉพาะหากเป็นการตรวจด้วยน้ำยาthird generation ซึ่งแนะนำควรตรวจซ้ำอีกครั้งที่ 3 เดือนส่วนอาการไข้สูง ปวดหัว หนาวสั่น ไอ เจ็บคอ เวียนหัว ปวดกล้ามเนื้อ อ่อนเพลีย เจ็บตามผิวหนัง อาจเป็นอาการของไข้หวัด คอหอยอักเสบ ทอนซิลอักเสบ หรือเป็นอาการของการติดเชื้อ HIV ในระยะเฉียบพลันก็ได้ในเบื้องต้น ควรดื่มน้ำเปล่ามากๆ พักผ่อนให้เยอะๆ ไม่นอนดึก งดการสูบบุหร่และดื่มแอลกอฮอล์ หากอาการไม่ดีขึ้น ก็ควรไปพบแพทย์เพื่อรักษาอาการที่เป็นอยู่ค่ะ